open-index/open-wikipedia-markdown huggingface dataset:
De nederlandske Antiller under OL

**[[De nederlandske Antiller]]**s nasjonale olympiske komité var anerkjent av Den internasjonale olympiske komité (IOK) fra 1. januar 1950 til oppløsningen i 10. oktober 2010. De deltok første gang i olympiske leker under Sommer-OL 1952 i Helsingfors, og deltok siden i de fleste sommerlekene fram til 2008. De deltok to ganger i vinterlekene, under Vinter-OL 1988 i Calgary og Vinter-OL 1992 i Albertville.

## Medaljeoversikter

## Historie
De nederlandske Antiller besto av:

*  (til 1986)
* 
* 
* 
* 
* 

Arubas NOK ble anerkjent av IOK 31. desember 1985, og deltok med eget lag første gang under Sommer-OL 1988 i Seoul.

Etter oppløsningen av De nederlandske Antiller i 2010 ble Bonaire, Sint Eustatius og Saba en del av Nederland som Karibisk Nederland. Curaçao og Sint Maarten ble autonome land innen Kongeriket Nederlandene. Utøvere fra de fem øyene deltok under Sommer-OL 2012 i London som uavhengige deltakere under olympisk flagg. Fra 2016 kan utøvere fra disse fem øyene velge å delta for enten Nederland eller Aruba.

## Referanser


## Eksterne lenker
* De nederlandske Antillers OL-statistikk på Olympedia.org
* De nederlandske Antillers OL-statistikk  på Sports-reference.com
Very Bad Things

***Very Bad Things*** er en svart komedie fra  regissert av Peter Berg, basert på boken av Gene Brewer. Den har stjerner som Jon Favreau, Cameron Diaz, Christian Slater, Jeremy Piven, Daniel Stern, Jeanne Tripplehorn og Leland Orser.

## Handlingsreferat
Før bryllupet med sin forlovede Laura arrangerer Kyle Fisher et utdrikningslag på et hotell i Las Vegas sammen med de aller beste kameratene sine: Charles Moore, Robert Boyd, brødrene Adam og Michael Berkow. Michael betaler Tina, en prostituert og stripper, for sex på badet og dreper henne ved et uhell. Kort tid senere kommer en sikkerhetsvakt for å undersøke alt bråket, og oppdager liket av Tina. I desperasjon dreper Boyd vakten. Boyd overbeviser vennene om å ta med seg kroppene, begrave dem i en ørken, og aldri snakke om det som har skjedd.

Men Adam sprekker under presset, noe som fører til en konfrontasjon med Michael. Adam truer med å fortelle alt til politiet. Michael ønsker å reise sin vei. Mens han reiser kjører han inn i Adams elskede minibuss. Adam løper foran bilen sin og blir knust i kollisjonen. Ved sykehuset hvisker Adam noe til sin kone Lois før han dør, samtidig som Boyd ser på gjennom et vindu. Lois krever å vite hva som skjedde i Las Vegas når hun finner en skriftlig tilståelse fra Adam. Fisher finner på en historie om Adam som hadde sex med en prostituert.

Boyd mistenker at hun ikke tror på dem, og han dreper Lois. Senere dreper han også Michael. Han finner deretter på en historie om at Michael, Lois, Adam hadde ett forhold til hverandre, i tilfelle politiet tar kontakt. Men Fisher bryter snart sammen og bekjenner historien til Laura, og hun krever at bryllupet hun har drømt om, skal gå som planlagt. På bryllupsdagen blir Fisher konfrontert av Boyd som krever alle pengene fra Adams livsforsikring. Fisher nekter og det oppstår en slåsskamp som ender med at Laura dreper Boyd. Laura krever at Fisher begraver Boyds kropp i ørkenen. Når Fisher er på vei hjem, mister han fokus og krasjer inn i en møtende bil.

## Medvirkende
* Jon Favreau som Kyle Fisher
* Cameron Diaz som Laura Garrety-Fisher
* Christian Slater som Robert Boyd
* Leland Orser som Charles Moore
* Jeremy Piven som Michael Berkow
* Daniel Stern som Adam Berkow
* Jeanne Tripplehorn som Lois Berkow
* Joey Zimmerman som Adam Berkow, Jr.

## Referanser


## Eksterne lenker
*
Waltercio Caldas

**Waltercio Caldas** (født 1946 i Rio de Janeiro) er en brasiliansk kunstner, som har arbeidet som tegnet, bokillustratør, skulptør, teaterscenograf, kunstpedagog og med installasjoner. Hans arbeider kan karakteriseres som minimalistiske og ny-konkretistiske, med noen innslag av lett bearbeidede readymades.

Han har mottatt undervisning fra Ivan Serpa ved det brasilianske samtidskunstmuseet  skole *Escola do Museo de Arte Moderna* i 1964–65, og er ellers autodidakt. Han hadde sin første separatutstilling på det samme museet i 1976.

Han er innkjøpt av Neue Galerie i Kessel, Tyskland og flere museer i Sør- og Nord-Amerika, blant annet Museum of Modern Art, New York. Han har representert hjemlandet på Veneziabiennalen i 1997, og har stilt ut i Sør-Amerika, USA, Madrid og Genève. Han har utført offentlige skulpturer i Brasil og Uruguay; og han har også bidratt til Skulpturlandskap Nordland med installasjonen «Omkring» i Leirfjord.

## Referanser


## Eksterne lenker
*
Nepal under OL

**[[Nepal]]** deltok første gang i olympiske leker under Sommer-OL 1964 i Tokyo. De deltok ikke under Sommer-OL 1968 i Mexico by, men var tilbake under Sommer-OL 1972 i München og har siden deltatt i samtlige påfølgende sommerleker. De deltok første gang i vinterlekene under Vinter-OL 2002 i Salt Lake City og deltok så i fire vinterleker på rad. Nepal har aldri vunnet noen medalje.

## Medaljeoversikter

## Eksterne lenker
* Nepals OL-statistikk på Olympedia.org
* Nepals OL-statistikk  på Sports-reference.com
Kors på halsen

**Kors på halsen** er landsdekkende og anonymt samtaletilbud fra Norges Røde Kors. Målgruppen er alle barn og unge under 18 år i Norge som ønsker å komme i kontakt med en voksen person for å snakke om ting som måtte oppta dem, om ting som er vondt eller vanskelig eller for å få informasjon om deres rettigheter og muligheter innenfor det offentlige hjelpeapparatet. Tjenesten er gratis.

Tilbudet har eksistert siden 1984 og er en del av det store internasjonale nettverket Child Helpline International. I Norge blir arbeidet utført av rundt 250 frivillige. 

## Eksterne lenker
* Hjemmeside
Mediatec Broadcast

**Mediatec Broadcast** er et tv-produksjonsselskap med hovedkontor i Stockholm. De har kontorer i Sverige, Norge, Danmark, Finland, Sveits og Tyskland. Noen av samarbeidspartnerne deres er SVT, Canal+ og Viasat. Mediatec Broadcast, som er en del av Mediatec Group, består av over 20 OB-busser, og produserer blant annet Nobels fredspris, nyttårskonserten i Wien og Wimbledon Open.
Friedrichshagen stasjon

**Friedrichshagen stasjon** er en S-Bahnstasjon i ortsteilen Friedrichshagen i bydelen Treptow-Köpenick i Berlin. Stasjonen er en del av S-Bahn-linje 3 mellom Ostkreuz og Erkner.

Sør for stasjonen går trikkelinjene 60 og 61, nord for linjen finnes endeholdeplassen for trikkelinje nr 88 tilhørende Schöneicher-Rüdersdorfer Straßenbahn.

## Referanser
Nordens dag

**Nordens dag** arrangeres 23. mars hvert år som en markering av inngåelsen av Helsingforsavtalen i 1962. Denne avtalen regulerer det offisielle nordiske samarbeidet og kalles «Nordens grunnlov». Foreningen Norden feirer dagen, ofte med nordisk gjestebud og flagging med nordiske flagg.

Svanesymbolet ble brukt for første gang på en plakat for Nordens dag i 1936. Svanen symboliserer nordisk samarbeid, og logoen er den offisielle logoen for nordisk samarbeid, Nordisk råd og Nordisk ministerråd.

I 1951 ble Nordens dag feiret 29. september i alle de fem nordiske landene. I Oslo ble det holdt festmøte i Rådhushallen der den danske statsminister Erik Eriksen holdt tale. I Bergen ble det nedsatt et utvalg til å stå for arrangementene, og kinoene bedt om «bistand i propagandaøyemed». Festmøtet ble holdt i Grand kafé med Didrik Arup Seip, teatersjef Georg Løkkeberg og skuespillerinnen Tore Segelcke til stede.

## Referanser


## Se også
*Helsingforsavtalen
*Nordisk råd
*Foreningen Norden
*NORDØK

## Eksterne lenker
* Nordens dag – Helsingforsavtalen 50 år! (norden.no)
Polynesiarotte

**Polynesiarotte** (*Rattus exulans*) er en art i rotteslekta. Den er den tredje mest utbredte rotta på verdensbasis etter brunrotta og svartrotta. Polynesiarotta er opprinnelig fra Sørøst-Asia, men har spredt seg til Fiji og de fleste polynesiske øyene inkludert New Zealand, Påskeøya og Hawaii. Den har evnen til lett å tilpasse seg ulike typer miljøer, fra gressland til skog. Den oppsøker ofte mennesker på leiting etter mat, og har derfor blitt et skadedyr i nesten hele utbredelsesområdet sitt.

## Referanser


## Eksterne lenker
*
Småtropikkfugl

**Småtropikkfugl** (*Phaeton lepturus*) er den minste av tropikkfuglene. Den lever i de tropiske delene av Atlanterhavet, det vestlige Stillehavet og Det indiske hav, og hekker også på enkelte karibiske øyer.

Den voksne småtropikkfuglen er slank og hovedsakelig hvit. Den blir 71–80 cm lang, og har et vingespenn på 89–96 cm.
## Eksterne lenker
*
Knollkeiserdue

**Knollkeiserdue** (*Ducula pacifica*) er en due som lever på øyer i Polynesia og Melanesia i Stillehavet. Dens naturlige habitat er tropiske lavlandsskoger på små øyer og fjellskoger på større øyer.

## Eksterne lenker
*
New Zealand under OL

**[[New Zealand]]** deltok første gang i olympiske leker i Sommer-OL 1908 i London som en del av Australasia sammen med Australia. De deltok også som en del av Australasia i Sommer-OL 1912 i Stockholm. I Sommer-OL 1920 i Antwerpen deltok New Zealand selvstendig første gang, og har deltatt i samtlige påfølgende sommerleker. De deltok første gang i vinterlekene i Vinter-OL 1952 i Oslo, og har siden deltatt i de fleste vinterlekene, samtlige fra og med Vinter-OL 1968 i Grenoble. Annelise Coberger vant sølv i slalåm i Vinter-OL 1992 i Albertville, og dette var første gang en nasjon fra den sørlige halvkule vant medalje i vinterlekene.

New Zealands herrelandslag i rugby union deltok i 1976 i en turnering i Sør-Afrika, som fra 1960-tallet til tidlig på 1990-tallet var utestengt fra internasjonal deltakelse i de fleste sporter på grunn av landets apartheid-politikk. I Sommer-OL 1976 i Montréal førte dette til at 28 nasjoner, hovedsakelig fra Afrika, boikottet lekene. Flere andre nasjoner trakk seg også etter få dagers deltakelse.

## Medaljeoversikter

## Eksterne lenker
* New Zealands OL-statistikk på Olympedia.org
* New Zealands OL-statistikk  på Sports-reference.com
Langhalekoel

**Langhalekoel** (*Urodynamis taitensis*) er en fugleart i gjøkfamilien. Den hekker på New Zealand og trekker til øyene i det vestlige Stillehavet om vinteren.

## Referanser


## Eksterne lenker
*
Nicaragua under OL

**[[Nicaragua]]** deltok første gang i olympiske leker under Sommer-OL 1968 i Mexico by. De har siden deltatt i alle påfølgende sommerleker unntatt Sommer-OL 1988 i Seoul, som de boikottet til støtte for Nord-Korea. De har aldri deltatt i vinterlekene. Nicaragua har aldri vunnet noen medalje.

## Medaljeoversikt

## Eksterne lenker
* Nicaraguas OL-statistikk på Olympedia.org
* Nicaraguas OL-statistikk  på Sports-reference.com
Vermundsjøen isflyplass

**Vermundsjøen** er en isflyplass på innsjøen Vermunden like ved svenskegrensen i Åsnes kommune i Innlandet. I mange år er det brøytet flystripe på isen like ved Åsnes Finnskog kirke, og hver vår arrangeres fly-in gudstjeneste som er godt besøkt. 

Like ved kirken er det en kafe med lokale og tradisjonsrike retter. I helgene om vinteren/våren er Vermundsjøen turmål for småflygere fra store deler av østlandet, og det kan være omkring 20 småfly innom på slike dager.

I januar 2012 døde ildsjelen, Hans Sundet, som i mange år har brøytet flystripa på isen. Det er likevel blitt brøytet utover våren 2012, siden svigersønnen har tatt på seg oppgaven. 

Det er kort vei fra Vermundsjøen til grensen mot Sverige. Siden grensepasseringer med småfly skal meldes minst fire timer før passering, er en tilfeldig grensekryssing med småfly en alvorlig sak. Dette gir noe reduserte inn og utflygingsmønstre til denne flystripa.

Flystripa er 1300 meter lang, ligger 700ft over havet, har rullebaneretninger 14/32 og bruker radiofrekvens 123,500 MHz for blindsendinger med kallesignal "Vermundsjøen". PPR 46928766.

## Eksterne lenker

* https://www.veteranflygruppa.no/vintervakre-vermundsjoen/
* https://www.flynytt.no/inviterer-til-fly-inn-gudstjeneste-pa-vermundsjoen/110903
* https://www.isolor.no/2022/nyheter/ulovlig-flytrafikk-pa-vermundsjoen-ble-stanset-na-kan-flypresten-onske-velkommen-igjen/
Vingnes isflyplass

**Vingnes isflyplass** er en flystripe som brøytes på isen av Mjøsa hver vinter, like sør for Vingnes som ligger like på andre siden av Mjøsa for Lillehammer.

Vingnes isflyplass har lange tradisjoner fra 50-tallet da det ble fløyet hotellgjester fra København med rutefly som landet på isen ved Vingnes.

Siden Lillehammer ligger langt fra flyplasser, er det hver vinter behov for flystripe som brøytes når isen er tykk nok. De nærmeste vanlige småflyplassene er Frya flyplass ved Ringebu, Hamar flyplass, og Reinsvoll flyplass sør for Gjøvik. Det finnes også en flystripe på Mesnali, men den er kort, noe bevokst, har bløt grunn og er lite brukt. Det går an å bruke Leirin flyplass ved Fagernes. Korteste veien dit er stengt om vinteren.

I 2012 ligger flyplassen noe lenger sør enn vanlig fordi det er brøytet bane for modellfly mellom flyplassen og Vingnes. Derfor oppfordres det til å lande nordover og ta av sørover om vindretning og vindstyrke ikke tilsier noe annet.

I 2012 i helgene er besøkende med fly blitt servert kaffe og kaker etter ankomst. Det er ikke landingsavgift. Plassen er et populært reisemål for småflygere på Østlandet.

Flyplassen ligger 390 fot over havet, er 800 meter lang, har rullebaneretninger 01/19, og det brukes blindsendinger på 123,500 MHz.
Vågåvatn isflyplass

**Vågåvatn isflyplass** er en landingsstripe på isen på Vågåvatnet som brøytes hver vinter.

Plassen brukes hovedsakelig til seilflyging. Den ligger i nærheten av Rikssenteret for Hanggliding og Paragliding på nordsiden av vannet, ikke langt fra Vågåmo.

Drammen flyklubb som vanligvis holder til på Hokksund flyplass har siden 1989 nesten årlig vært på samling for seilflyging i Vågå, og har brukt isflyplassen og slepefly for å utnytte gode seilflyforhold lokalt og over Jotunheimen og Rondane som gir mye fjellbølger.
Havarikommisjon

En **havarikommisjon** er vanligvis en offentlig myndighet som søker å finne bakgrunnen for ulykker innen transportvirksomhet. Flere land opererer med dette, enten på nasjonalt eller regionalt nivå. Ofte er også denne instansen inndelt etter hvilken type transportmiddel som er involvert i havariet.

## Eksempler
*Statens haverikommission, Sverige
*Statens havarikommisjon, Norge
*Havarikommissionen for Civil Luftfart og Jernbane, Danmark
* Den britiske havarikommisjonen etter RMS «Titanic»s forlis
Nord-Korea under OL

**[[Nord-Korea]]** deltok første gang i olympiske leker under Vinter-OL 1964 i Innsbruck. De deltok første gang i sommerlekene under Sommer-OL 1972 i München, og har deltatt i totalt ti sommerleker og ni vinterleker. 

## Medaljeoversikter

## Eksterne lenker
* Nord-Koreas OL-statistikk på Olympedia.org
* Nord-Koreas OL-statistikk  på Sports-reference.com
Sør-Korea under OL

**[[Sør-Korea]]** deltok første gang i olympiske leker under Vinter-OL 1948 i St. Moritz. De har siden deltatt i alle påfølgende sommer- og vinterleker unntatt Vinter-OL 1952 i Oslo og Sommer-OL 1980 i Moskva. 

## Sør-Korea som arrangør
Sør-Korea har arrangert sommerlekene én gang og vinterlekene én gang. 

## Medaljeoversikter

## Eksterne lenker
* 
* Sør-Koreas OL-statistikk på Olympedia.org
* Sør-Koreas OL-statistikk  på Sports-reference.com
Oman under OL

**[[Oman]]** deltok første gang i olympiske leker under Sommer-OL 1984 i Los Angeles, og har siden deltatt i samtlige påfølgende sommerleker. De har aldri deltatt i vinterlekene. Oman har aldri vunnet noen medalje.

## Medaljeoversikt

## Eksterne lenker
* Omans OL-statistikk på Olympedia.org
* Omans OL-statistikk  på Sports-reference.com
Pakistan under OL

**[[Pakistan]]** deltok første gang i olympiske leker under Sommer-OL 1948 i London og har siden deltatt i alle påfølgende sommerleker unntatt Sommer-OL 1980 i Moskva som de boikottet. Pakistan deltok første gang i vinterlekene under Vinter-OL 2010 i Vancouver.

## Medaljeoversikter

## Eksterne lenker
* Pakistans OL-statistikk på Olympedia.org
* Pakistans OL-statistikk  på Sports-reference.com
Niger under OL

**[[Niger]]** deltok første gang i olympiske leker under Sommer-OL 1964 i Tokyo og har siden deltatt i alle påfølgende sommerleker unntatt Sommer-OL 1976 i Montréal og Sommer-OL 1980 i Moskva som de boikottet. De har aldri deltatt i vinterlekene.

## Medaljeoversikt

## Eksterne lenker
* Nigers OL-statistikk på Olympedia.org
* Nigers OL-statistikk  på Sports-reference.com
Nigeria under OL

**[[Nigeria]]** deltok første gang i olympiske leker under Sommer-OL 1952 i Helsingfors, og har siden deltatt i alle påfølgende sommerleker unntatt Sommer-OL 1976 i Montréal som de boikottet. Nigeria deltok for første gang i vinterlekene under Vinter-OL 2018 i Pyeongchang. 

## Medaljeoversikt

## Eksterne lenker
* Nigerias OL-statistikk på Olympedia.org
* Nigerias OL-statistikk  på Sports-reference.com
Panama under OL

**[[Panama]]** deltok første gang i olympiske leker under Sommer-OL 1928 i Amsterdam,  og har siden deltatt i de fleste sommerlekene. De har aldri deltatt i vinterlekene.

## Medaljeoversikt

## Eksterne lenker
* Panamas OL-statistikk på Olympedia.org
* Panamas OL-statistikk  på Sports-reference.com
Paraguay under OL

**[[Paraguay]]** deltok første gang i olympiske leker i Sommer-OL 1968 i Mexico by, og har siden deltatt i alle påfølgende sommerleker unntatt Sommer-OL 1980 i Moskva som de boikottet. De deltok i vinterlekene første gang i Vinter-OL 2014 i Sotsji.

## Medaljeoversikt

## Eksterne lenker
* Paraguays OL-statistikk på Olympedia.org
* Paraguays OL-statistikk  på Sports-reference.com
Polen under OL

**[[Polen]]** deltok første gang i olympiske leker under Sommer-OL 1924 i Paris, og har siden deltatt i alle påfølgende sommerleker unntatt Sommer-OL 1984 i Los Angeles som de boikottet. Polen har deltatt i samtlige vinterleker.

## Medaljeoversikter

## Eksterne lenker
* Polens OL-statistikk på Olympedia.org
* Polens OL-statistikk  på Sports-reference.com
Portugal under OL

**[[Portugal]]** deltok første gang i olympiske leker under Sommer-OL 1912 i Stockholm og har siden deltatt i samtlige påfølgende sommerleker. De deltok første gang i vinterlekene under Vinter-OL 1952 i Oslo, men deltok ikke igjen før Vinter-OL 1988 i Calgary. 

## Medaljeoversikter

## Eksterne lenker
* Portugals OL-statistikk på Olympedia.org
* Portugals OL-statistikk  på Sports-reference.com
Alapi

**Alapi** er en landsby på holmen Fongafale på atollen Funafuti, som er Tuvalus hovedstad. Alapi hadde et innbyggertall på 1024 i 2002.

## Referanser
Puerto Rico under OL

**[[Puerto Rico]]** deltok første gang i olympiske leker under Sommer-OL 1948 i London, og har siden deltatt i samtlige påfølgende sommerleker. De deltok første gang i vinterlekene under Vinter-OL 1984 i Sarajevo. De deltok så under de neste fire vinterlekene, men deltok ikke mellom 1998 og 2014 før neste deltakelse under Vinter-OL 2018 i Pyeongchang.

## Medaljeoversikter

## Eksterne lenker
* Puerto Ricos OL-statistikk på Olympedia.org
* Puerto Ricos OL-statistikk  på Sports-reference.com
Qatar under OL

**[[Qatar]]** deltok første gang i olympiske leker under Sommer-OL 1984 i Los Angeles, og har siden deltatt i samtlige påfølgende sommerleker. Qatar har aldri deltatt i vinterlekene.

## Medaljeoversikt

## Eksterne lenker
* Qatars OL-statistikk på Olympedia.org
* Qatars OL-statistikk  på Sports-reference.com
Fongafale

**Fongafale** er den største holmen på atollen Funafuti, som er stillehavsnasjonen Tuvalus hovedstad. Fongafale blir derfor også av og til referert som landets hovedstad. Det er fire landsbyer på holmen som i realiteten utgjør ett urbant område. De hadde til sammen et innbyggertall på 3&nbsp;136 i 2002. Landets administrasjonssentrum ligger i Vaiaku.

Fongafale befinner seg nordøst på Funafuti. Den er lang og smal, 12 kilometer lang, og mellom 10 og 400 meter brei. Rullebanen til Funafuti internasjonale lufthavn går fra nordøst til sørvest på Fongafales breieste del. På Fongafale ligger også halvøya Tengako.

## Landsbyer
Følgende fire landsbyer befinner seg på Fongafele (med innbyggertall fra 2002 i parentes):
*Alapi (1024)
*Fakaifou (1007)
*Senala (589)
*Vaiaku (516)

## Referanser
Romania under OL

**[[Romania]]** deltok første gang i olympiske leker under Sommer-OL 1900 i Paris, men deltok ikke igjen før under Sommer-OL 1924 i Paris. De har siden deltatt i alle påfølgende sommerleker unntatt Sommer-OL 1932 i Los Angeles og Sommer-OL 1948 i London. Romania deltok første gang i vinterlekene under Vinter-OL 1928 i St. Moritz, og har siden deltatt i alle påfølgende vinterleker unntatt Vinter-OL 1960 i Squaw Valley.

Romania var det eneste av østblokk-landene som ikke boikottet Sommer-OL 1984 i Los Angeles

## Medaljeoversikter

## Eksterne lenker
* Romanias OL-statistikk på Olympedia.org
* Romanias OL-statistikk  på Sports-reference.com
Radio Tuvalu

**Radio Tuvalu** er en tuvalsk radiokanal. Den ble grunnlagt i 1975 og tilhører Tuvalu Media Corporation. Den kringkastes på FM-frekvens 100,1. Programmene er på tuvalsk og engelsk. Utenom kanalens sendetider sendes BBC på frekvensen.

## Referanser


## Eksterne lenker
* Tuvalu Media Corporations nettsted
Alfred Agate

**Alfred Thomas Agate** (født 14. februar 1812 i Sparta i New York, død 5. januar 1846 i Washington D.C.) var en amerikansk kunstner, tegner og miniatyrmaler. Han er kjent for sine historiske og vitenskapelige tegninger. Han var spesielt god på botaniske tegninger. Han var blant annet med på USAs stillehavsekspedisjon fra 1838 til 1842, og tegna en rekke portretter av stillehavsøyenes urbefolkning.

## Referanser


## Eksterne lenker
*
Havarikommissionen for Civil Luftfart og Jernbane

**Havarikommissionen for Civil Luftfart og Jernbane** er en fast bemannet havarikommisjon under Transportministeriet som undersøker havarier og hendelser på luftfartsområdet i Danmark, Grønland og Færøyene samt ulykker og hendelser på jernbaneområdet i Danmark. Kommisjonen kan også delta i utenlandske undersøkelser hvis danske passasjerer eller et danskregistrert fly eller tog er involvert i ulykken.

Kommisjonens undersøkelser plasserer ikke skyld eller ansvar, men skal på bakgrunn av undersøkelser komme med anbefalinger (*rekommandationer*) utelukkende for å forebygge havarier og ulykker i fremtiden. Anbefalinger gis til relevante myndigheter, som i Danmark typisk er Trafikstyrelsen. Innenfor luftfart gis de også til Det europeiske luftfartssikkerhetsbyrå, som på visse områder ivaretar en felles europeisk myndighetsrolle. Innen jernbane samarbeider kommisjonen også med European Railway Agency.

## Referanser


## Eksterne lenker
*
Discolampa

***Discolampa*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Ganske små blåvinger (vingespenn 20-25 millimeter) med brede, rundede vinger og stjerter på bakvingene. Oversiden har et stort, hvitt felt i midten, hos hannene er dette kantet med blå skjell, men disse er ikke dominerende. Undersiden er hvit med svarte flekker eller streker.

## Levevis
Disse sommerfuglene lever i skog, der larvene utvikler seg på busker i slekten *Zizyphus* (trollheggfamilien).

## Utbredelse
*[[Discolampa ethion]]* er vidt utbredt i en rekke former fra India i vest til Sulawesi i øst, mens *D. ilissus* bare finnes på Sulawesi og *D. albula* bare på Ny-Guinea.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Discolampa* Toxopeus, 1929
******** *[[Discolampa albula]]* (Grose-Smith, 1897)
******** *[[Discolampa ethion]]* (Westwood, 1851)
******** *[[Discolampa ilissus]]* (C. & R. Felder, 1859)

## Eksterne lenker
* 
* Brower, Andrew V. Z. 2007. [''Discolampa'' i The Tree of Life Web Project, http://tolweb.org/ http://tolweb.org 
* www.funet.fi – ''Discolampa''
* Bilde av ''Discolampa ethion'', overside
Epimastidia

***Epimastidia*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Middelsstore blåvinger med avrundede vinger. Hannens overside er skinnende blå med en smal, svart ytterkant. Undersiden er brun med et bredt, hvitt midtfelt og oransje flekker langs kanten av bakvingen.

## Utbredelse
Artene er utbredt på Ny-Guinea, Salomonøyene og nærliggende øyer.

## Systematisk inndeling

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten ***Epimastidia*** Druce, 1891
******** *[[Epimastidia albocaerulea]]* Grose-Smith, 1894
******** *[[Epimastidia ariensis]]* Druce, 1891
******** *[[Epimastidia dampierensis]]* Rothschild, 1915
******** *[[Epimastidia inops]]* (C. & R. Felder, 1860)
******** *[[Epimastidia mastrigti]]* Schröder, 2010
******** *[[Epimastidia yiwikana]]* Schröder, 2010

## Eksterne lenker
* 
* Brower, Andrew V. Z. 2007. [''Epimastidia'' i The Tree of Life Web Project, http://tolweb.org/ http://tolweb.org 
* www.funet.fi – ''Epimastidia''
* Bilder av ''Epimastidia mastrigti'' og typelokaliteten for arten
Kari Cavén

**Kari Cavén** (født 13. mars 1954 i Nyslott) er en finsk billedhugger, som omtales som «en av de mest respekterte finske moderne billedhoggere i sin generasjon».

Han er opprinnelig utdannet maler, men vendte seg tidlig til skulptur og installasjoner basert på gjenbruk av tre, metall, plast etc. Hans arbeid har ofte et lekent, oppfinnsomt preg: «Slumpen, lekfullheten och humorn är återkommande motiv, liksom förhållandet mellan ord och bild». På 1980-tallet arbeidet han særlig i tre, men senere har han også inkludert metall og plast. Han har utdannelse fra kunstskolen  1976-77, fra  i Helsingfors 1977-78 og fra Finlands Kunstakademi 1978-82. Hans første separatutstilling var på kunstmuseet i Kuopio 1983.

Kari Cavén representerte Finland på Veneziabiennalen 1990, og på biennalen i São Paulo 1987. Han har hatt separatutstillinger i Sverige, Nederland og Tyskland foruten i hjemlandet. I Norge har han deltatt i kollektivutstillinger på Galleri F15, Vestfossen og Hordaland prosjektgalleri. Han er innkjøpt av ca 30 kunstmuseer i Sverige og Finland, mest fremtredende Kiasma og Moderna Museet.

Hans offentlige arbeider omfatter blant annet *Kokapell* (1993) i Vanås slotts skulpturpark, *Kort ö* (1997) i malt stål, betong og naturmaterialer i bydelen Mejlans, Helsingfors, **Waterfall* (2001) i Malmö, *Skogsdunge* (2002), flaggstenger, i Umedalen Skulptur, *Naughty ducks*/*Tuhmat Ankat* (2007) i tre, jern og plastender, ved Svenska kulturfonden, Helsingfors. Han har også bidratt til Skulpturlandskap Nordland med installasjonen «Idag, imorgen, alltid» i Beiarn.

## Referanser


## Eksterne lenker
*
John Diefenbaker

**John George Diefenbaker** (1895–1979) var en canadisk politiker og landets 13. statsminister fra 1957 til 1963. Han representerte Progressive Conservative Party of Canada.

Diefenbaker hadde utdannelse innen både statsvitenskap, nasjonaløkonomi og jus fra University of Saskatchewan. Under første verdenskrig 1916–1917 tjenestegjorde han i den canadiske hær, hvor han oppnådde løytnants rang. Etter krigen etablerte han seg som forsvarsadvokat i Saskatchewan, hvor han blant annet representerte en rekke klienter i drapssaker.

Han begynte sitt politiske engasjement som formann for Progressive Conservative Party i Saskatchewan 1936–1938. Han ble valgt til Underhuset i 1940 og satt helt fram til 1979. Fra 1956 til 1967 var han partileder og bidro med sine gode taleevner til partiets valgseier i 1957. Han dannet en mindretallsregjering og var selv utenriksminister en kort periode. Ni måneder senere utskrev han nyvalg og vant på nytt. Han dannet en flertallsregjering som hadde det største flertallet i landets historie. I hans periode som statsminister var Canada plaget av høy arbeidsløshet og økonomisk tilbakegang, og i 1962 tapte han valget, men kunne allikevel danne en ny mindretallsregjering. Allerede året etter ble hans regjering imidlertid møtt med et mistillitsvotum som tvang den til å gå av, og etter det følgende valg kom Liberal Party of Canada til makten. Fram til 1967 var Diefenbaker opposisjonsleder.

Diefenbaker vil for alltid bli husket for Black Friday, den 20. februar 1959. Flyfabrikken Avro Canada bygde i 1950-årene et fly kalt Avro Arrow. Dette var en interceptor, og viste lovende egenskaper. Uoverenstemmelser og stor tiltro til at missiler var framtiden, førte til at Diefenbaker kansellerte prosjektet.

Det stoppet ikke der. Diefenbaker forlangte at prototypene skulle hogges opp, og alle tegninger skulle destrueres. Flyet skulle glemmes. Aksjonen mot fabrikken blir kalt «Black Friday». Over  ansatte i Avro og hos underleverandører ble umiddelbart arbeidsledige. De fleste emigrerte til USA, og fikk jobber hos NASA, Boeing og Douglas. Canadisk flyindustri kom aldri opp til samme nivå igjen.

## Referanser


## Eksterne lenker
* 
* 
*  Politisk biografi fra Library of Parliament
Société zoologique de France

**La Société zoologique de France**, det vil si Frankrikes zoologiske vitenskapssamfunn, ble opprettet i 1876 av Aimé Bouvier (1844-1919) i Paris. Det utgir en *Bulletin* om vitenskapelige oppdagelser innen zoologien (*Bulletin de la Société Zoologique de France*).  

## Litteratur
### Primærkilder
* Robert Fox (1976). La Société zoologique de France. Ses origines et ses premières années, *Bulletin de la Société Zoologique de France*, **101** (5) : 799-812.
* Jean-Loup d’Hondt (1990). Histoire de la Société zoologique de France. Son évolution et son rôle dans le développement de la zoologie, *Revue française d’aquariologie*, **16** (3) : 65-100. 

### Sekundær litteratur
* Jean Gouillard (2004). Histoire des entomologistes français, 1750-1950. Édition entièrement revue et augmentée, Boubée (Paris) : 287 p.
* François Pellegrin (1954). Un siècle de Société de botanique de France, *Bulletin de la Société de botanique de France*, **Supplément au n° 101** : 17-46.
* Pierre-Paul Grassé (1976). Un demi-siècle de zoologie française, *Bulletin de la Société Zoologique de France*, **101** (5) : 781-797.

## Eksterne lenker
*
Ulvågsundet

**Ulvågsundet** er et sund i Vågan kommune i Nordland mellom øyene Stormolla i vest og Årsteinen og Hinnøya i øst. 

Sundet går 7&nbsp;kilometer i sørlig retning fra Nordklubben ved Digermulen der Raftsundet fortsetter nordover. I sør ligger Vestfjorden. Raft- og Ulvågsundet markerer det østlige skillet til øygruppa Lofoten, og er en del av skips- og hurtigruteleia mellom Lofoten og Vesterålen  

Ulvåg på Stormolla ligger ved innløpet til Ulvågfjorden. Digermulen, Myrvoll, Breivoll og Valen ligger på Hinnøysiden langs Fv868.
 
## Se også
*Øyhellsundet
*Ulvågfjorden
*Valvågen

## Referanser
Jernbanelinjen Berlin–Szczecin

**Jernbanelinjen Berlin–Szczecin** er en jernbanestrekning mellom Szczecin i Polen og Berlin i Tyskland. Den er en hovedstrekning og blir betjent av lokal-, regional- og fjerntrafikk. 

Mellom Bernau og Berlin har S-Bahnen egne spor. Strekningen har dobbeltspor og er elektrifisert, bortsett fra 40 km mellom Passow i Brandenburg og Szczecin Gumieńce i Polen. 

## Linjekart

|}

## Eksterne lenker
*
Hermann Jónasson

**Hermann Jónasson** (født 25. desember 1896, død 22. januar 1976) var statsminister på Island i to perioder. Jónasson representerte Framsóknarflokkurinn og var statsminister første gang fra 28. juli 1934 til 16. mai 1942 og den andre perioden var fra 24. juli 1956 til 23. desember 1958. 

Hermann Jónasson var far til Steingrímur Hermannsson som ble islandsk statsminister på 1980-tallet.

## Referanser


## Eksterne lenker
* 
*  Alþingi.is - Hermann Jónasson
Klas Lund

**Klas Henrik Pontus Lund**, (født 14. februar 1968 i Lidingö) er en straffedømt svensk nynazist og en lederskikkelse innen det nynazistiske miljøet i Sverige.

Lund ble i 1986 dømt til fire års fengsel for drapet på Ronny Landin som grep inn mot overfallet på en gruppe innvandrere ved  Nickstabadet i Nynäshamn. Etter løslatelsen grunnla han organisasjonen *Vitt Ariskt Motstånd* som på begynnelsen av 1990-tallet ble et samlingspunkt for svenske høyreekstremister. I 1991 ble han dømt til seks års fengsel for en rekke væpnede ran i Härjedalen. Han er også dømt for mishandling.

I oktober 2004 rømte han fra Mariestadsanstalten hvor han sonet fengselsstraff for ulovlig våpenbesittelse. Han ble pågrepet under en væpnet politiaksjon i Kristiansand i mars 2005.

Lund står også bak gruppen Nordfront som også har gjort betydelige anstrengelser for å verve norsk ungdom.

## Referanser
Cupertino

**Cupertino** er en by i Santa Clara County i California i USA. Den ligger vest for San Jose i vestkanten av Santa Clara-dalen, deler av byen ligger ved foten av Santa Cruz-fjellene. Befolkningen var  ved folketellingen i 2010. Forbes har rangert byen som en av de mest utdannede småbyer, og den er best kjent som stedet hvor dataselskapet Apple har sitt hovedkvarter.

## Referanser


## Eksterne lenker
*
Angrepsvinkel

**Angrepsvinkel** er vinkelen mellom lufta/vannets bevegelsesretning, og retningen for planet til en vinge eller annen gjenstand med en vingeprofil. Angrepsvinkelen er en viktig aerodynamisk verdi som i stor grad bestemmer løftet av en vinge, draget av en propell, løftet av en helikopterrotor, avdriften for en seilbåtkjøl, pumpeeffekten av en vifte og så videre.

Løftekraften til en vinge øker med hastigheten gjennom lufta og med økende angrepsvinkel, men når angrepsvinkelen når ca. 18 grader vil løftet forsvinne og flyet begynner å falle. Ved stor fart og store G-krefter, mister vingen løftet ved den samme angrepsvinkelen.

Forskjellige vingeprofiler, slats og virvelgeneratorer kan påvirke angrepsvinkelen ved steiling / stall (når vingen mister løftet), slik at løftet forvinner ved litt større vinkel, eller at løftet forsvinner mer gradvis og ikke så plutselig. 

De fleste fly har en alarm (engelsk: stallwarning) som varsler med høy lyd når angrepsvinkelen nærmer seg vinkelen for steiling / stall, altså før vingen mister løftet. En type alarminnretning er en åpning foran på vingen med rørforbindelse inn i cocpit der en fløyte lager lyd når luften suges ut mot vingen. Ved økende angrepsvinkel vil trykket ved åpningen reduseres til et sug så lufta i røret blåser ut av hullet, og ikke inn i hullet som ved vanlig flyging. En annen løsning er en liten plate omtrent samme sted. Ved vanlig flyging trykkes den nedover, men før steiling / stall, blåser lufta oppover fran vingen og løfter platen som flytter en elektrisk bryter som starter en summer i cockpit. Mange passasjerer i småfly har hørt denne alarmen når flyet er i ferd med å sette hjulene på rullebanen under landing.

Det er vurdert om en fergepropell, som ikke er koblet til fremdriftmaskineriet, gir mest motstand når den roterer passivt i vannet eller når den står stille i vannstrømmen og ikke roterer. Selv om bladene står nesten på tvers av vannstrømmen når den ikke roterer, gir de mindre motstand da enn ved fri rotasjon, fordi angrepsvinkelen mellom vannstrømmen og propellbladet er stor, og langt over 18 grader.
Terje Tørrissen

**Terje Tørrissen** (født 20. juli 1960 i Molde) er en norsk overlege som er spesialist i psykiatri. Han har vært rettspsykiater siden 2002 og har utført mange sakkyndige oppdrag for politi og rettsvesenet.

Tørrissen var en av de fire sakkyndige som ble oppnevnt av Oslo tingrett for å vurdere Anders Behring Breivik i forbindelse med terrorangrepene i Norge 2011. Sammen med Agnar Aspaas arbeidet han med den andre sakkyndige rapporten.

## Bakgrunn
Tørrissen er født i Molde, oppvokst i Ålesund og bosatt i Ottestad i Stange kommune. Han er utdannet cand.med. ved Universitetet i Tromsø fra 1992. Etter turnustjeneste i Harstad og Lyngen, var han kommunelege II og kommunelege I i Lyngen fra 1994-1997. Fra 1997 til 2001 var han ansatt ved Universitetssykehuset i Nord-Norge, Åsgård (daværende RiTø). Fra 2002 er han spesialist i psykiatri. 

Etter dette ble ansatt ved SI HF, Sanderud som overlege ved akuttpsykiatrisk avdeling fra 2002-2005 og ved avdeling for psykosebehandling og rehabilitering fra 2005-2009. Fra 2009-2010 var han overlege ved akuttpsykiatrisk avdeling på SI HF, Sanderud. I perioden 2010-2019 var han ansatt ved VPP-Hammerfest i deltidsstilling. Fra mars 2019 til juli 2023 har han vært ansatt ved Nordlandssykehuset, DPS-Gravdal i deltidsstilling. 

Terje Tørrissen er ansatt i, og eier av Solglytt AS, som utfører oppdrag (rettspsykiatriske erklæringer, fornærmede erklæringer, andre sakkyndige oppdrag) for påtalemyndighet og rettsinstanser m.fl., samt forskning, undervisningsoppdrag, konsulentoppdrag og behandling m.m.

Tørrissen har forsket på bruk av tvang i psykiatrien og publisert en originalartikkel i *Tidsskrift for Den norske legeforening (Tidsskr Nor Laegeforen. 2007 Aug 23;127(16):2086-9)*. Videre har han vært medforfatter i en artikkel om psykolinvistikk sammen med forskere fra USA (Behav Sci Law. 2014 May-Jun;32(3):408-22. doi: 10.1002/bsl.2117. Epub 2014 Apr 22. PMID: 24756997). 

Han har vært aktiv i undervisning, foredrag og utvikling av seminar om intervensjon ved selvmordsfare nasjonalt og internasjonalt. Han har også skrevet et kapittel i boken *Den stygge andungen (*'Undertittel:** Syv fortellinger om rusmisbruk og psykiske lidelser fra en behandlingshverdag, **ISBN:*' 9788292023891).*

Tørrissen har vært aktiv i NRKH i perioden 1977-2001 og særskilt arbeidet med førstehjelp og snøskred. Vært fagleder skred, Distriktsrådsleder i Troms RKH, Vararepresentant i Landsrådet i NRKH, IKAR/ICAR representant i den medisinske komiteen for NRKH,  samt skrevet to bøker om emner innen snø og snøskred. 

Godkjent sommerturleder i DnT og utviklet en førstehjelpsfolder for DnT

## Referanser
Arbeidsmiljøsenteret

**Arbeidsmiljøsenteret** er en norsk organisasjon opprettet i 1936, under navnet **Vern og Velferd**. Organisasjonen er en ideell medlemsorganisasjon som skal fremme et best mulig arbeidsmiljø i norske virksomheter. Hovedkontoret ligger i Oslo, men Arbeidsmiljøsenteret har også kontorer i Bergen og Trondheim. Siden 2020 er det Ramona Braanen som er styreleder. Sigrid Engen er Daglig leder.

Arbeidsmiljøsenteret er bygd opp som en medlemsorganisasjon med ca. 300 offentlige og private virksomheter, konsern og organisasjoner som medlemmer. Senteret arrangerer hvert andre år Arbeidsmiljøkongressen i Grieghallen i Bergen, som er Nordens største HMS-konferanse. Kongressen varer i to dager i oktober, og samler nær  700 deltakere. Senteret arrangerer også annen hvert år Arbeidsmiljødagene, som går over 2 dager.

Organisasjonens første leder var Arnfinn Olsen. Organisasjonen skiftet navn fra *Vern og Velferd* til *Arbeidsmiljøsenteret* i 1983.

Arbeidsmiljøsenteret fikk tidligere statsstøtte for sitt opplysningsarbeid om HMS, helse og velferd, men er i dag en selvfinansierende organisasjon som gir opplæring, arrangerer konferanser og selger HMS og verneutstyr til offentlige og private virksomheter landet rundt.

Medlemsbedriftene i Arbeidsmiljøsenteret er en blanding av landets største foretak, SMB bedrifter, interesseorganisasjoner og offentlig forvaltning. Aktiviteten er fordelt på alle bransjer og geografiske tilhørigheter.  

Eksempler på medlemsbedrifter er: NCC Roads AS Oslo, Norad, Nor-Cargo AS, NORDOX AS, Snøgg AS, Skagerak Energi AS,  Riksrevisjonen, Det kongelige hoff, NAV, Studentsamskipnaden, Nasjonalbiblioteket, Landbruks- og matdepartmentet, Arbeidstilsynet, Redningsselskapet, Det norske teatret, Miljødirektoratet, Landsorganisasjonen, Luftfartstilsynet, Fürst Medisinsk Lab., Elkem ASA, Glava AS, DOF Subsea AS, Direktoratet for nødkommunikasjon, Rogaland fylkeskommune, TINE SA, Hennig Olsen Is AS, Tollpost Globe AS, Stavanger BHT AS, Statskog SF, TrønderEnergi AS, Mills DA, Comrod AS, Nidar AS, TrioVing AS, Petroleumstilsynet, Stamina Helse AS, UNIO, Statsbygg, Wärtsilä Norway AS, Univern AS, Yara Norge AS , Universitetet i Bergen, Universitetet i Stavanger, Skagerak Kraft AS, NOAH AS, Fiskeridirektoratet, Norsk Rikstoto, Gardermoen Fuelling, Neumann Bygg AS, Coca-Cola Enterprise, Oslo kommune,  HMS-faglig forum, Tryg Norge AS,   

## Eksterne lenker
Offisiell hjemmeside
Eidanger Bad

**Eidanger Bad og Sanatorium** ble opprettet i 1893. Anlegget var bygd i dragestil og lå på Øvall ved Nystrand i Eidanger (nåværende Porsgrunn kommune). Badet brant i 1908 og ble siden ikke bygd opp igjen.

## Eksterne lenker
*
Zizina

***Zizina*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Ganske små blåvinger (vingespenn 20-25 millimeter) uten stjerter på bakvingen. Hannenes overside er blå med brunlig ytterkant. Undersiden er lysgrå med svarte flekker.

## Levevis
Larvene lever på planter i erteblomstfamilien (i vid forstand), inkludert dyrkede arter som soyabønner og bønner.

## Utbredelse
Artene er utbredt i tropisk Afrika, Sørøst-Asia og Australia.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Zizina* Chapman, 1910
******** *[[Zizina antanossa]]* (Mabille, 1877)
******** *[[Zizina labradus]]* (Godart, [1824])
******** *[[Zizina otis]]* (Fabricius, 1787)
******* usikre arter
******** ?*[[Zizina emelina]]*
******** ?*[[Zizina oxleyi]]*

## Eksterne lenker
* 
* Brower, Andrew V. Z. 2007. [''Zizina'' i The Tree of Life Web Project, http://tolweb.org/ http://tolweb.org 
* www.funet.fi – ''Zizina''
Brephidium

***Brephidium*** er en slekt av dagsommerfugler som tilhører undergrupper blåvinger i den store familien glansvinger (Lycaenidae).   

## Utseende
Knøttsmå (vingespenn 12-22 millimeter) blåvinger med avrundede vinger uten stjert. Oversiden er brun med litt metallisk glans, undersiden grå ved roten, brunlig lenger ute, med hvite og svarte flekker. Langs ytterkanten av bakvingen er det en rad av runde, svarte flekker.
Disse artene er blant de minste av alle dagsommerfugler, *B. exilis* er den minste dagsommerfuglen i Nord-Amerika.

## Levevis
Artene lever i ørkenaktige områder, på marskland og andre steder der næringsplantene vokser. Larvene lever på planter i meldefamilien (Chenopodiaceae). De voksne besøker gjerne blomster.

## Utbredelse
To eller tre av artene er utbredt i det sørlige Nord-Amerika og Mellom-Amerika, mens den siste lever i det sørlige Afrika.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Brephidium* Scudder, 1876
******** *[[Brephidium exilis]]* (Boisduval, 1852)  – Mellom-Amerika, sørlige Nord-Amerika
******** *[[Brephidium isophthalma]]* (Herrich-Schäffer, 1862) – kanskje bare en underart av *B. exilis*
******** *[[Brephidium metophis]]* (Wallengren, 1860)  – sørlige Afrika
******** *[[Brephidium pseudofea]]* (Morrison, 1873) – Florida

## Kilder
* Butterflies and Moths of North America – *Brephidium exilis* http://www.butterfliesandmoths.org/species/Brephidium-exilis
* Butterflies and Moths of North America – *Brephidium pseudofea* http://www.butterfliesandmoths.org/species/Brephidium-pseudofea

## Eksterne lenker
* 

* Brower, Andrew V. Z. 2007. [''Brephidium'' i The Tree of Life Web Project, http://tolweb.org/ http://tolweb.org 
* www.funet.fi – ''Brephidium''
Agnar Aspaas

**Agnar Aspaas** (født 17. juni 1955) er en norsk lege og musiker.  

Han tok medisinsk embetseksamen ved Universitetet i Oslo i 1981 og ble spesialist i psykiatri i 1991.

Aspaas var en av de fire sakkyndige oppnevnt av Oslo tingrett for å vurdere Anders Behring Breivik i forbindelse med terrorangrepene i Norge 2011. Sammen med Terje Tørrissen skrev han den andre sakkyndige rapporten.

Aspaas er også en erfaren kontrabassist og har spilt inn plate med Lene Alexandra Øien.

Aspaas er gift, far til tre og bosatt i Sandefjord.

## Referanser
Callenya

***Callenya*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Små blåvinger (vingespenn ca. 20 millimeter) uten stjerter på bakvingene. Hannenes overside er mer eller mindre skinnende blå, hunnene brune, ofte med en hvit flekk. Undersiden er lysgrå med grå flekker og en rund, svart flekk ved bakvingens forhjørne.

## Utbredelse
Artene er utbredt i Sørøst-Asia, fra Burma til Sumatra og Borneo.

## Systematisk inndeling

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten ***Callenya*** Eliot & Kawazoé, 1983
******** *[[Callenya kaguya]]* Eliot & Kawazoé, 1983
******** *[[Callenya lenya]]* (Evans, 1932)
******** *[[Callenya melaena]]* (Doherty, 1889)

## Eksterne lenker
* 
* Brower, Andrew V. Z. 2007. [''Callenya'' i The Tree of Life Web Project, http://tolweb.org/ http://tolweb.org 
* www.funet.fi – ''Callenya''
* Bilder av ''Callenya lenya'' 
* Bilder av ''Callenya kaguya''
Linn Gossé

**Linn Gossé** (født 25. juni 1986) er en norsk håndballspiller, som spiller i den norske eliteserien for . Hun spiller venstre kant, og er kjent for sin strålende avslutningsteknikk. Gossé har spilt 32 landskamper for Norge, og tok sølv med landslaget i Håndball-EM 2012.

## Karriere
### Klubb
Hun startet sin håndballkarriere i Vollen, før hun gikk over til Stabæk Håndball. 2009–2014 spilte hun for Tertnes i Bergen, 2014–2016 spilte hun for Randers i Danmark, og 2016–19 for Bergensklubben TIF Viking i norsk 1. divisjon. Her ble hun i 2018–19 ansatt som assistenttrener under Eirik Nydegger. Etter at Viking rykket ned til 2. divisjon byttet Gossé tilbake til sin gamle klubb Tertnes, hvor hun har spilt og bidratt som ungdomstrener siden høsten 2019. I 2020 ble en scoring hun gjorde kåret til «Årets mål».

### Landslag
;Rekrutt
Hun spilte sin første kamp for Norges rekruttlandslag i en kamp mot Japen den 24. september 2009. Norge tapte kampen 22-24, men Linn Gossé scoret to mål i kampen. Per 29. mars 2015 hadde hun spilt seks kamper og scoret 29 mål for rekruttlandslaget.

;Ungdom
Den 12. mai 2002 spilte hun sin første kamp for det norske ungdomslandslaget; motstanderen var Sverige, og kampen ble spilt på norsk hjemmebane. Linn Gossé scoret ett mål i denne kampen. Til sammen spilte hun tre kamper og scoret 7 mål for det norske ungdomslandslaget.

;Junior
Den 10. mai 2002 debuterte Linn Gossé på det norske juniorlandslaget, i en hjemmekamp mot Tyskland. Da var hun 16 år gammel. Hun scoret fem mål i debutkampen, og var deretter på juniorlandslaget fra 2002 til 2005. Til sammen scoret hun 105 mål i de totalt 31 landskampene hun spilte for Norges juniorlandslag

;Senior
Nitten år gammel debuterte hun på det norske A-landslaget, i en landskamp mot Portugal den 27. september 2005. Deretter var hun ute av landslaget i flere år frem til EM i 2012. Da Kari Mette Johansen valgte å gi seg på landslaget etter OL 2012, gikk plassen hennes til Linn Gossé, som var med på å ta sølvmedalje i Håndball-EM i 2012.

## Meritter
* Årets spiller i eliteserien: 2012
* Årets toppscorer i eliteserien: 2012
* Årets venstrekant i eliteserien: 2009, 2011, 2012

## Referanser


## Eksterne lenker
*